7. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Δ11/Γ/72950/27445 της 23/30 Δεκ.1993 (ΦΕΚ Β΄ 947) Καθορισμός του τέλους της διαδρομής από 1ης Ιαν. 1994. 1.Καθορίζουμε την τιμή της μονάδος εξυπηρέτησης του τέλους διαδρομής αεροσκαφών σε 7.582 δραχμές, ποσό που αντιστοιχεί σε 28,40 ECU με ισοτιμία 1 ECU=266,971 δρχ. α)Η τιμή αυτή περιλαμβάνει: -την εθνική μονάδα εξυπηρέτησης (NATIONAL UNIT RATE), που ανέρχεται σε 7.497 δρχ., ποσό που αντιστοιχεί σε 28,08 ECU. -και την διοικητική μονάδα εξυπηρέτησης (ADMINISTRATIVE UNIT RATE), που ανέρχεται σε 85 δρχ., ποσό που αντιστοιχεί σε 32 εκατοστά του ECU. β)Το τέλος διαδρομής επιβάλλεται σε κάθε αεροσκάφος που ίπταται εντός του ATHINAI FIR/UIR έναντι: -των παρεχομένων από την χώρα υπηρεσιών για τη χρήση ραδιοναυτιλιακών βοηθημάτων τηλεπικοινωνιακής και μετεωρολογικής κατά την πτήση εξυπηρέτησης και για την λειτουργία του συστήματος τελών διαδρομής που καλύπτονται από την εθνική μονάδα εξυπηρέτησης. -των παρεχομένων από το EUROCONTROL υπηρεσιών για την λειτουργία του συστήματος τελών διαδρομής που καλύπτονται από την διοικητική μονάδα εξυπηρέτησης. γ.Ως μονάδα εξυπηρέτησης λαμβάνεται η κάθε είδους παρεχόμενη υπηρεσία, όπως περιγράφεται ανωτέρω (1β) σε αεροσκάφος με μέγιστο βάρος απογείωσης 50 μετρικούς τόνους για διανυόμενη απόσταση 100 χιλιομέτρων. 2.Η τιμή της μονάδας εξυπηρέτησης ισχύει από της 1ης Ιαν. 1994. 3.Η ανά μήνα χρέωση του εν λόγω τέλους και η είσπραξή του γίνεται από το EUROCONTROL με βάση την Πολυμερή Συμφωνία σχετική με τα τέλη διαδρομής του 1981 και τους λοιπούς όρους εφαρμογής και κανονισμούς του EUROCONTROL. 4.Οι εξαιρέσεις από την καταβολή του εν λόγω τέλους αναφέρονται στις αποφάσεις της παρ. 7 του σκεπτικού. 5.Με την παρούσα απόφαση καταργείται κάθε προηγούμενη κατά το μέρος που θέματά της ρυθμίζονται με την παρούσα. 6.Από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού. 7.Η απόφαση αυτή να δημοσιευθεί στην Εφημερίδα της Κυβερνήσεως και να ανακοινωθεί σε όλους τους ενδιαφερόμενους καθώς και στις αγγελίες του εγχειριδίου αεροναυτιλιακών πληροφοριών AIR GREECE. 